|  |  |
| --- | --- |
| Osnovna škola:  | Školska godina: |
| Učiteljica/učitelj:  | Razred: 2. | Nadnevak:  |
| PRIPREMA ZA IZVOĐENJE NASTAVNOGA SATA LIKOVNE KULTURE |
| NASTAVNO PODRUČJE /NASTAVNA TEMA:  | Oblikovanje na plohi – slikanjeBoja; tonovi boje  |
| NASTAVNA JEDINICA:  | Crna mačka | redni broj sata:  |
| KLJUČNI POJMOVI:  | Tonovi boje, kontrast toplih i hladnih boja, obris |
| VRIJEDNOSTI:  | **1. znanje**2. solidarnost**3. identitet****4. odgovornost** |
| KOMPETENCIJE:  | **1. komunikacija na materinskome jeziku**2. komunikacija na stranome jeziku3. digitalna kompetencija4. inicijativnost i poduzetnost5. matematička i kompetencije u prirodoslovlju i tehnologiji6. učiti kako učiti**7.** **socijalna i građanska kompetencija****8. kulturna svijest i izražavanje** |
| CILJ SATA:  | naučiti stvarati tonove boja temperama dodavanjem bijele boje, izražavati se kontrastom tople i hladne boje |
| OBRAZOVNA POSTIGNUĆA:  | promatrati, uspoređivati i izražavati se tonovima boja, uočavati i prikazivati obrise |
| ISHODI UČENJA:  | stvarati tonove boja i prikazati obris mačke |
| ZADATCI NASTAVE: a) obrazovni (materijalni) b) funkcionalnic) odgojni | a) prepoznati tonove boja, naučiti stvarati tonove boja dodavanjem bijele boje određenoj boji, uočavati kontrast toplih i hladnih boja, izražavati se kontrastom toplih i hladnih boja, poznavati pojam obrisab) razvijati sposobnosti promatranja, uočavanja i izražavanja, razvijati kritičko i divergentno mišljenje te koncentraciju i maštuc) poticati pozitivan odnos prema radu i likovnoj umjetnosti, razvijati samostalnost u ostvarivanju zadanih zadataka |
| NASTAVNE METODE:  | analitičko promatranje, metoda razgovora, demostracije, variranja |
| OBLICI NASTAVE:  | frontalni, individualni |
| NASTAVNI IZVORI, SREDSTVA I POMAGALA:  | ploča, ppt prezentacija, tempereReprodukcija: Juraj Dobrović, *Polja*, 1969. |
| KORELACIJA:  | HJ – Crna mačka (Uz priču *Crna mačka* iz čitanke *Hrvatski na dlanu*, str. 70)PID - jesen |
| MEĐUPREDMETNE TEME:  | **1. Osobni i socijalni razvoj**2. Zdravlje, sigurnost i zaštita okoliša3. Učiti kako učiti4. Poduzetništvo5. Uporaba informacijske i komunikacijske tehnologije6. Građanski odgoj i obrazovanje |

|  |  |
| --- | --- |
| PLAN PLOČE: Kontrast toplo – hladnoC:\Users\MJ\Pictures\Školske\IMG_1080.JPGhttp://athena.muo.hr/files/representation/0/88/289/2fbc204540e2ac6d267b3f0c33e126b9b4.jpg Tople boje Hladne boje  KONTRAST |  |

|  |  |  |
| --- | --- | --- |
| TIJEK NASTAVNOGA SATA | Aktivnosti za učenike | Oblik rada |
| **PRIPREMA**Pripremamo materijal za rad. Prisjećamo se rada temperama i njenih izražajnih mogućnosti (ne koristimo previše vode, ali trebamo paziti da ne ostavljamo suhe tragove, možemo miješati boje, ali pritom pazimo na omjer u kojem dodajemo neku boju da bismo dobili željeni ton). Određujemo rad na bijelom hrapavom papiru.  | pripremanjerazgovor | frontalni |
| **MOTIVACIJA**Rješavamo zagonetku čije je rješenje mačka (PPT prezentacija).Prisjećamo se priče *Crna mačka* iz Hrvatskoga jezika. Razgovaramo o čemu se u priči govori, kakve priče ljudi povezuju s crnim mačkama i slično.Učenici promatraju obrise mačaka. Nakon upoznavanja pojma obrisne crte kao linije koja opisuje i odvaja pojedine oblike na crtežu ili slici, objasnit ćemo učenicima da će olovkom lagano povući obrisnu crtu koja će opisati jednu mačku.Počinjemo razgovor o bojama. Analitički promatramo reprodukciju. Učenici će vjerojatno brzo uočiti tonove plave boje. Prisjetit ćemo se načina dobivanja tonova neke boje (dodavanjem bijele boje za svjetlije tonove i crne boje za tamnije tonove). Prisjećamo se pojmova toplih i hladnih boja te navodimo koje boje ubrajamo u koju skupinu.Na prezentaciji uočavamo tople i hladne boje i to tako da su jedna pored drugeplava i žuta boja, crvena i zelena te ljubičasta i narančasta boja.Prisjećamo se kako nazivamo takve suprotnosti među bojama i navodimo pojam kontrasta. Objašnjavamo učenicima da će danas odabrati jednu toplu i jednu hladnu boju te će stvarati njihove svjetlije tonove. Na taj način prekrit će dio papira oko obrisa mačke.Napominjemo da ćemo dio papira unutar obrisne crte na samome kraju rada obojati crnom bojom kako bismo dobili obris. | čitanjeuočavanjepromatranjezaključivanjerazgovorpromatranjerazgovor | skupnifrontalni  |
| **NAJAVA ZADATKA**Najavljujemo slikanje temperama uz stvaranje tonova jedne tople i jedne hladne boje koje su u kontrastu, a obrisnom linijom opisat ćemo mačku. | slušanje | frontalni |
| **REALIZACIJA (RAD)**Učenici rade na ostvarivanju zadatka. Prilikom crtanja obrisne crte mačke, ostavljemo učenicima stranicu prezentacije na kojoj su obrisi kako bi bolje mogli opisati obris mačke. Potičemo ih, savjetujemo i podsjećamo na zadani likovni problem. Potičemo samostalnost i upornost u radu. | rad na zadatkuslikanje | individualni |
| **ANALIZA I VREDNOVANJE**Učeničke radove poredamo na ploči uz reprodukciju. Prisjećamo se zadanoga likovnog problema. Razgovaramo o uspješnosti realizacije zadatka. Analiziramo nastale radove i određujemo po čemu se razlikuju, a što im je zajedničko te koji su radovi najneobičniji i po čemu. Uspoređujemo svoja djela s reprodukcijom. Što je isto na našim radovima i reprodukciji (tonovi boje), a po čemu se razlikuju (motivu rada, bojama, kontrastu)? Vrednujemo učeničke radove. | analiziranjevrednovanje | skupni |